Lassi Karonen

Per Lassi Karonen (født 17. mars 1976 i Djura) er en svensk roer. 

Karonen har flere ganger blitt svensk mester i singelsculler, sist i 2007. Karonen har også sammen med sin trener Per «Pliggen» Andersson vunnet flere SM-titler i dobbeltsculler.

Karonen har hatt framgang i verdenscupen i roing i klassen singelsculler og har også flere framskutte plasseringer i verdensmesterskapet. Ved siste VM i München var Karonens sjetteplass ikke bare hans hittil beste VM-plassering, men innebar også kvalifisering til OL 2008 i Beijing, der han nådde finalen på 2000 meter.

Lassi Karonen ror for Leksandsklubben Brudpiga RK. Karonen bor i Uppsala og gjennom samarbeidet med Uppsala akademiska roddarsällskap trener han så lenge det er isfritt til daglig på Fyrisån. 

Karonens mor er svensk og far finsk.

Referanser

 Eksterne lenker 

  SOK

Kategori:Svenske roere
Kategori:Deltakere for Sverige under Sommer-OL 2008
Kategori:Roere under Sommer-OL 2008
Kategori:Deltakere for Sverige under Sommer-OL 2012
Kategori:Roere under Sommer-OL 2012
Kategori:Personer fra Leksands kommun